Document ID: 32004R0746

32004R0746
L 122/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 746/2004 НА КОМИСИЯТА
от 22 април 2004 година
за адаптиране на някои правила относно биологичното производство на земеделски продукти и неговото означение върху земеделските продукти и храни поради присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, и по-специално член 2, параграф 3 от него,
като взе предвид Акта за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република, и по-специално член 57, параграф 2 от него,
като има предвид, че:
(1)
При няколко от регламентите на Комисията относно биологичното производство на земеделски продукти и неговото означение върху земеделските продукти и храни са необходими технически изменения, за да бъдат адаптирани, поради присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република (по-долу посочени като новите държави-членки) към Съюза.
(2)
Приложение V, част Б от Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означение върху земеделските продукти и храни (1) създава образците за лого на Общността, както и указания, които да се включат в това лого. Приложение V, част Б.2 и част Б.3 следва да се допълнят, за да бъде включено това лого на езиците на новите държави-членки.
(3)
Приложението към Регламент (ЕИО) № 94/92 на Комисията от 14 януари 1992 г. относно определяне на подробни правила за прилагане на споразуменията за внос от трети страни, предвидени в Регламент (ЕИО) № 2092/91 на Съвета относно биологичното производство на земеделски продукти и неговото означение върху земеделските продукти и храни (2), определя списък на третите страни, посочени в член 11, параграф 1, буква а) от Регламент (ЕИО) № 2092/91. Препратките в това приложение към Чешката република и Република Унгария следва да бъдат заличени.
(4)
Съгласно член 7, втори параграф от Регламент (ЕО)№ 1788/2001 на Комисията от 7 септември 2001 г. за определяне на подробни правила за прилагане на разпоредбите относно сертификата за контрол при внос от трети страни съгласно член 11 от Регламент (ЕИО) № 2092/91 на Съвета относно биологичното производство на земеделски продукти и неговото означение за такова производство на земеделските продукти и храни (3) преди 1 април 2002 г. държавите-членки се информират взаимно и Комисията за мерките, които са предприели с цел прилагането на система от сертификати, и по-специално по отношение на компетентните органи. Тази дата следва да бъде съобразена по отношение на новите държави-членки, като се вземе предвид необходимостта от това да се гарантира, че информацията, която засяга компетентните органи в новите държави-членки, е на разположение в цялата Общност от датата на присъединяването.
(5)
Съгласно член 2 от Регламент (ЕО) № 473/2002 на Комисията от 15 март 2002 г. за изменение на приложения I, II и VI към Регламент (ЕИО)№ 2092/91 на Съвета относно биологичното производство на земеделски продукти и неговото означаване върху земеделските продукти и храни и за определяне на подробни правила по отношение предаването на информация относно употребата на медни съединения (4), държавите-членки, които прилагат дерогацията, предвидена за максималните нива на медни съединения, преди 30 юни 2002 г. информират Комисията и останалите държави-членки относно мерките, които са предприели във връзка с тази дерогация, и преди 31 декември 2004 г. представят отчет за прилагането и резултатите от тези мерки. Необходимо е тези дати да бъдат съобразени и с новите държави-членки с цел да се им се даде достатъчно време, за да си осигурят изискваната информация.
(6)
Член 6 от Регламент (ЕО) № 223/2003 на Комисията от 5 февруари 2003 г. относно изискванията за етикетиране, свързани с биологичния метод на производство на фуражи, комбинирани фуражи и хранителни суровини и за изменение на Регламент(ЕИО) № 2092/91 на Съвета (5) определя условията, при които търговските марки, които съдържат указание за метода на биологично производство, могат все още да ги използват по време на преходния период при етикетирането и рекламирането на храните, които не са в съответствие с настоящия регламент.
(7)
Регламенти (ЕИО) № 2092/91, (ЕИО) № 94/92, (ЕО) № 1788/2001, (ЕО) № 473/2002 и (ЕО) № 223/2003 следва да бъдат съответно изменени,
ПРИЕ НАСТОЯЩИЯ РЕГЛАМЕНТ:
Член 1
В приложение V към Регламент (ЕИО) № 2092/91 част Б се изменя, както следва:
1.
Част Б.2 се заменя със следното:
Б.2 Образци
2.
Част Б.3.1 се заменя от следното:
„Б.3.1. Отделни указания
ES
:
AGRICULTURA ECOLÓGICA
CS
:
EKOLOGICKÉ ZEMĚDĚLSTVÍ
DA
:
ØKOLOGISK JORDBRUG
DE
:
BIOLOGISCHE LANDWIRTSCHAFT, ÖKOLOGISCHER LANDBAU
ET
:
MAHEPÕLLUMAJANDUS, ÖKOLOOGILINE PÕLLUMAJANDUS
EL
:
ΒΙΟΛΟΓΙΚΗ ΓΕΩΡΓΙΑ
EN
:
ORGANIC FARMING
FR
:
AGRICULTURE BIOLOGIQUE
IT
:
AGRICOLTURA BIOLOGICA
LV
:
BIOLOĢISKĀ LAUKSAIMNIECĪBA
LT
:
EKOLOGINIS ŽEMĖS ŪKIS
HU
:
ÖKOLÓGIAI GAZDÁLKODÁS
MT
:
AGRIKULTURA ORGANIKA
NL
:
BIOLOGISCHE LANDBOUW
PL
:
ROLNICTWO EKOLOGICZNE
PT
:
AGRICULTURA BIOLÓGICA
SK
:
EKOLOGICKÉ POĽNOHOSPODÁRSTVO
SL
:
EKOLOŠKO KMETIJSTVO
FI
:
LUONNONMUKAINEN MAATALOUSTUOTANTO
SV
:
EKOLOGISKT JORDBRUK
Part B.3.1 is replaced by the following
:
Single indications:“
Член 2
В приложението към Регламент (ЕИО) № 94/1992 вписванията относно Чешката република и Република Унгария се заличават.
Член 3
В член 7 от Регламент (ЕО) № 1788/2001, се добавя следният параграф:
„За Чешката република, Република Кипър, Република Естония, Република Латвия, Република Литва, Република Унгария, Република Малта, Република Полша, Република Словения и Словашката република датата за предоставяне на информацията, посочена във втори параграф, е 1 май 2004 г.“
Член 4
В член 2 от Регламент (ЕО) № 473/2003, се добавя следният параграф:
„За Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република датата, посочена в първи параграф, първо тире, е 1 август 2004 г. и датата, посочена в първи параграф, второ тире е 31 декември 2005 г.“
Член 5
В член 6 от Регламент (ЕО) № 223/2003 се добавя следният параграф:
„За Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република датата на прилагане, посочена в първи параграф, буква а), е най-късно 1 май 2004 г.“
Член 6
Настоящият регламент влиза в сила в зависимост от и в деня на влизане в сила на Договора за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 април 2004 година.

Labels: 3
17
6